Pótolják a kiszáradt barátságfát, amit Trump és Macron közösen ültetett
Új tölgyért kiált a két ország barátsága.
Pótolja Emmanuel Macron francia államfő Donald Trump amerikai elnöknek vitt tölgyfáját – írja a Huffington Post. Múlt héten megírtuk: a 2018 áprilisában szimbolikusan, barátságuk nevében közösen elültetett fát később törvényi előírások értelmében kiásták a Fehér Ház kertjéből és máshová ültették,

  ám azt nem élte túl.

Bár a francia Le Monde a fa kiszáradását a francia-amerikai kapcsolat megromlásának metaforájaként használta, Macron mindenkit megnyugtatott, hogy egyedül a közös ültetésnek volt szimbolikus jelentősége. Hozzátette, hogy „az amerikai tengerészgyalogosok és a két ország a szabadság jegyében kötött barátsága megérdemel egy új tölgyfát”. Ezért küld egy másikat.

Mindeközben Trump azt ígérte, tenni fog az ellen, hogy az amerikai borászok drágábban tudják eladni termékeiket Franciaországban, mint a franciák Amerikában. Nem ez az első eset, hogy Trump vámokkal fenyegeti az EU-t: tavaly az európai acél- és alumíniumimportra szabott ki magasabb költségeket, illetve a német autógyártókat is figyelmeztette.
Donald Trump kiszáradt fa Emmanuel Macron barátság fa